Når jeg leser …
da betyr det …
generasjon, en
her: en del av en slekt, som er nære i alder. Beste-foreldrene dine er en generasjon i slekta, foreldrene dine er neste generasjon, og du er den neste igjen
givende 
den gode følelsen av at du gjør noe bra eller viktig
hus-dyr
dyr vi eier og bruker til nytte eller selskap 
ivrig
å vise sterk interesse for noe
kjendis, en 
en person som mange vet om på grunn av hvem de er eller hva de har gjort, som en skue-spiller eller sanger
krevende
vanskelig eller hardt arbeid
myse
en tynn veske som er igjen fra melken etter du har laget ost. Den består av melke-sukker og proteiner 
prim
et søtt pålegg som er laget av myse og smaker litt som karamell
produksjon
ordet betyr det å lage noe, men det brukes ofte når du lager store mengder eller lager noe over lengre tid 
reklame, en
tekst, bilder eller video som skal få deg til å ville kjøpe noe, reise et bestemt sted eller bruke en tjeneste
saup-lapp, en 
en slags tykk panne-kake laget av myse eller rester av melk fra produksjon av smør
skravle, å 
et annet ord for å snakke
strøm-gjerde, et
et gjerde som gir deg et elektrisk støt om du tar på det. Brukes gjerne for å holde dyr innen-for et område
tradisjon, en
noe du gjør gang på gang, som betyr noe for deg
tre-kinne, en
et redskap som er laget av tre og brukes til å lage smør. Å lage smør er tradisjonelt kalt å «kinne» smør
ultra-prosessert
mat der ingrediensene er gjort veldig mye med, gjerne på måter eller med stoffer du ikke ville brukt selv i vanlig mat-laging

Greit å vite:
Seter-drift er en gammel norsk og svensk tradisjon. Det var vanlig til godt ut på 1900-tallet. Bønder som drev gård resten av året, sendte ofte dyrene «til seters» om sommeren.  

Seteren er et område der dyr kunne gå fritt i naturen og spise gress og urter om sommeren. I tillegg hadde setrene et lite hus der de som passet dyrene bodde. Setre ligger ofte høyt i fjellet. 

Det var stort sett kona eller en eldre datter som drev setra. Når sommeren kom, dro de til setra sammen med dyrene. Kvinnene som drev setra, ble kalt budeier. De stelte dyr, melket kyr og lagde mat av melka. Budeia hadde ansvar for at dyrene hadde det bra, og kom ned igjen til gården på høsten.

Barna var også ofte med opp på setra. Eldre barn kunne være gjetere. De fulgte dyrene ut på beitet om morgenen, passet på dem når de beitet, og fulgte dem tilbake til setra på kvelden. Når dyr spiser gress, kalles det beite.

I dag er det mindre enn 800 setre igjen. Gårds-bruk har forandret seg. Derfor lønner det seg ikke lenger å ha seter. Men noen beholder setrene likevel. Ofte blir de da brukt på samme måte som en «vanlig» hytte. Noen tar også imot turister på setra, slik de gjør på Selstali seter. 
Kilde: Lille Norske Leksikon, SSB


Spørsmål:
1. Hvor lenge har slekta til Marit drevet Selstali Seter?
Svar: Slekta har drevet seteren i over 100 år. De startet på begynnelsen av 1900-tallet. 

2. Marit har flere oppgaver på setra hver dag. Nevn minst tre av dem. 
Svar: Marit melker kuer, produserer ost, smør og prim, lager mat, vasker, serverer gjester, passer på dyr.

3. Hva slags mat lager Marit på setra?
Svar: Marit produserer ost, smør, prim og rømme. I tillegg lager hun saup-lapper og rømme-grøt til gjester på setra. 

4. Hva mener Marit at er den mest krevende oppgaven, og hvorfor?
Svar: Marit mener at den mest krevende oppgaven er å lage prim. Det er fordi de må røre i gryta i mange timer, i sterk varme.  

5. Hva synes Marit er det mest givende?
Svar: Marit sier at hun synes alt er givende. Hun liker å holde de gamle tradisjonene i live. 

6. Hva slags dyr bor på Selstali seter? Nevn minst tre.
Svar: På Selstali seter bor det kyr, kalver, griser, høner og en hest. 

7. I 1996 kom to kjente personer og besøkte Selstali seter. Hvem var det?
Svar: Det var kong Harald og dronning Sonja som kom på besøk til Selstali seter i 1996. 

8. I 2024 ble seter-drift satt på en liste fra UNESCO. Hva er det en liste over?
Svar: UNESCO-listen seter-drift ble satt på, er en liste over kultur det er viktig at vi tar vare på. 

Oppgave: Sett ordene på rett sted i teksten:
Bergen
bygget
kjente
krig
kulturen
lista
plass
skape
vare
viktig
Hva er UNESCO?
UNESCO er en del av organisasjonen FN. UNESCO står for United Nations Educational, Scientific and Cultural Organization. De jobber for å _ _ _ _ _ og bevare utdanning, vitenskap og kultur. 

UNESCO har flere lister. Den mest _ _ _ _ _ _ av dem er verdensarvlista. Det er en liste over verdens viktigste kultur-minner og natur-områder. Blant dem er Den kinesiske mur i Kina og Grand Canyon i USA. Dette er plasser som er viktige for folket, og som kan si noe om _ _ _ _ _ _ _ _ i et land. 

Plassene på UNESCOs liste må bli bevart. Landene de er i, må jobbe for å ta 
_ _ _ _ på dem. Det er også ulovlig for andre land å ødelegge dem i _ _ _ _. Det bestemte FN i 1973, etter at flere av disse plassene stod i fare for å bli ødelagte etter krigene på 1900-tallet. 

I tillegg har UNESCO en liste over «immateriell kultur-arv». Det er viktig kultur som er noe vi gjør, og ikke en plass eller en ting. Altså er de ikke fysiske (materielle). Seter-driften i Norge er på denne _ _ _ _ _. Det er noe som har vært _ _ _ _ _ _ for kulturen i Norge, men som ikke er en _ _ _ _ _ eller en ting. 

Norge har åtte plasser på listen over verdens-arv. Det er blant annet fjordene på Vestlandet og bryggen i _ _ _ _ _ _. I tillegg har vi seks tradisjoner på listen over immateriell kultur-arv. Blant dem er bruk av bunad og måten Norge 
_ _ _ _ _ _ båter på i gamle-dager. 


Kilder: UNESCO, Lille Norske Leksikon

-----

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: https://utgave.klartale.no/


Du finner også artikkelen på klartale.no i løpet av uka.


Om bindestreker: 

I Ukens oppgave bruker vi ofte pedagogiske binde-streker for å dele lange, eller litt vanskelige, ord. Hensikten er at det skal bli lettere for alle å lese dem. Mange ord i språket vårt er satt sammen av to ord. Men ord som er satt sammen av to ord, skal som regel ikke deles i norsk rett-skriving. Du kan selvsagt ta strekene bort, eller legge til.

